stanford-oval/wikipedia huggingface dataset:
Dokosaheksaeenihappo

| Dokosaheksaeenihappo |
| --- | --- |

Tunnisteet
IUPAC-nimi:  (4Z,7Z,10Z,13Z,16Z,19Z)-dokosa-4,7,10,13,16,19-heksaeenihappo
CAS-numero:  6217-54-5
PubChem CID:  445580
SMILES:  CCC=CCC=CCC=CCC=CCC=CCC=CCCC(=O)O
Ominaisuudet
Molekyylikaava:  C22H32O2
Moolimassa:  328,488 g/mol
Sulamispiste:  -44 °C
Kiehumispiste:  446,7 °C
Tiheys:  0,943 g/cm3
Dokosaheksaeenihappo eli DHA eli 4,7,10,13,16,19-dokosaheksaeenihappo on omega-3-rasvahappoihin kuuluva monityydyttymätön rasvahappo, jota saadaan lähinnä kalasta. Sitä on eniten rasvaisissa kalalajeissa kuten makrillissa, lohessa, ankeriaassa, nahkiaisessa ja kilohailissa. Dokosaheksaeenihapon kemiallinen kaava on C22H32O2 ja CAS-numero 6217-54-5.
DHA-rasvahappoa esiintyy harmaassa aivoaineessa, hermosoluja suojaavassa myeliinissä ja solukalvoissa. Sen vaikutusta sähköisten impulssien liikkumiseen hermosoluissa on tutkittu paljon. Yhdysvaltalaiset tutkijat suosittelevat usein juuri DHA:n antamista ravintolisänä, kun taas Euroopassa on enemmän sellaisia, jotka suosivat EPAa. Kummankaan erityisistä vaikutuksista kaikkiin niiden säätelemiksi väitettyihin prosesseihin ei ole kiistatonta näyttöä.
Aiheesta muualla

PubChem: Docosahexaenoic acid (englanniksi)
Human Metabolome Database: Docosahexaenoic acid (englanniksi)
Food Component Database (FooDB): Doconexent (englanniksi)
DrugBank: Doconexent (englanniksi)
ChemBlink: cis-4,7,10,13,16,19-Docosahexaenoic acid (englanniksi)
Kyoto Encyclopedia of Genes and Genomes (KEGG): Docosahexaenoic acid (englanniksi)
Rasvahapot
| --- | --- |
Tyydyttyneet:  Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1: Undekyleenihappo (11:1)
Omega-3:  Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:  Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:  Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:  Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:  Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12: Petroseliinihappo (18:1)
Punamultahallitus

Punamultahallitus on hallitus, jonka rungon muodostavat Suomen Sosialidemokraattinen Puolue ja Suomen Keskusta (aikaisemmin Maalaisliitto). Punamulta on talonpoikaisten rakennusten maalaamiseen käytetty maali. Poliittisena nimityksenä substantiiviattribuutti ”puna” tarkoittaa sosialidemokraatteja, ja multa viittaa peltoon ja maaseutuun eli keskustan historiallisiin juuriin. Ensimmäinen punamultahallitus oli edistyspuolueeseen kuuluneen Cajanderin hallitus.
Mikäli hallitukseen on kuulunut runkona SDP:n sekä Keskustan lisäksi SKDL tai sen seuraaja Vasemmistoliitto on hallitusta kutsuttu kansanrintamahallitukseksi.
Yleislänsieurooppalaisessa kielenkäytössä punamultaa tai kansanrintamaa vastaa nykyään lähinnä keskusta-vasemmistolainen hallitus.
Vanhasen I hallitus oli punamultahallitus, sillä Kokoomus ja Vasemmistoliitto olivat oppositiossa.
Punamultahallitukset

Seuraavissa hallituksissa on ollut mukana sekä SDP että Keskusta (Maalaisliitto), usein myös RKP sekä liberaalit Edistyspuolue, KP ja LKP; mutta ei Kokoomusta eikä Suomen Kansan Demokraattista Liittoa/Vasemmistoliittoa.
12.3.1937–1.12.1939 – Cajanderin III hallitus
1.12.1939–27.3.1940 – Rytin I hallitus
17.1.1951–20.9.1951 – Kekkosen II hallitus
20.9.1951–9.7.1953 – Kekkosen III hallitus
5.5.1954–20.10.1954 – Törngrenin hallitus
20.10.1954–3.3.1956 – Kekkosen V hallitus
3.3.1956–27.5.1957 – Fagerholmin II hallitus
4.9.1972–13.6.1975 – Sorsan I hallitus
6.5.1983–30.4.1987 – Sorsan IV hallitus
17.4.2003–24.6.2003 – Jäätteenmäen hallitus
24.6.2003–19.4.2007 – Vanhasen I hallitus
Kanadan Grand Prix 1996

|  Kanadan Grand Prix 1996  |
| --- | --- |
 8. osakilpailu 16 osakilpailusta kaudella 1996. 

Päivämäärä:  16. kesäkuuta 1996
Sijainti:  Montréal, Quebec, Kanada
Ratatyyppi:  moottorirata
Radan pituus:  4,421 km
Kilpailun pituus:  69 kierrosta, 305,049 km
Sää:   Aurinkoinen, kuiva
Paalupaikka
Kuljettaja:   Damon Hill   (Williams-Renault)
Paaluaika:  1.21,059
Palkintokoroke
Voittaja:   Damon Hill   (Williams-Renault)
Toinen:   Jacques Villeneuve   (Williams-Renault)
Kolmas:   Jean Alesi   (Benetton-Renault)
Nopein kierros
Kuljettaja:   Jacques Villeneuve   (Williams-Renault)
Kierrosaika:  1.21,916 (kierroksella 67)
Jacques Villeneuve ajoi kotiyleisön edessä toiseksi.
Kanadan Grand Prix 1996 oli Formula 1 -sarjan historian 589. osakilpailu. Se ajettiin 16. kesäkuuta Circuit Gilles Villeneuvella. Williams-talli otti kilpailussa kaksoisvoiton, kun Damon Hill ajoi ruutulipulle ensimmäisenä ja kotiyleisön edessä ajanut Jacques Villeneuve tuli toiseksi.
Aika-ajo

| Sija | Nro | Kuljettaja | Talli | Aika | Ero |
| --- | --- | --- | --- | --- | --- |
| 1 | 5 |  Damon Hill | Williams-Renault | 1.21,059 |   |
| 2 | 6 |  Jacques Villeneuve | Williams-Renault | 1.21,079 | + 0,020 |
| 3 | 1 |  Michael Schumacher | Ferrari | 1.21,198 | + 0,139 |
| 4 | 3 |  Jean Alesi | Benetton-Renault | 1.21,529 | + 0,470 |
| 5 | 2 |  Eddie Irvine | Ferrari | 1.21,657 | + 0,598 |
| 6 | 7 |  Mika Häkkinen | McLaren-Mercedes | 1.21,807 | + 0,748 |
| 7 | 4 |  Gerhard Berger | Benetton-Renault | 1.21,926 | + 0,867 |
| 8 | 11 |  Rubens Barrichello | Jordan-Peugeot | 1.21,982 | + 0,923 |
| 9 | 12 |  Martin Brundle | Jordan-Peugeot | 1.22,321 | + 1,262 |
| 10 | 8 |  David Coulthard | McLaren-Mercedes | 1.22,332 | + 1,273 |
| 11 | 9 |  Olivier Panis | Ligier-Mugen-Honda | 1.22,481 | + 1,422 |
| 12 | 15 |  Heinz-Harald Frentzen | Sauber-Ford | 1.22,875 | + 1,816 |
| 13 | 17 |  Jos Verstappen | Footwork-Hart | 1.23,067 | + 2,008 |
| 14 | 19 |  Mika Salo | Tyrrell-Yamaha | 1.23,118 | + 2,059 |
| 15 | 14 |  Johnny Herbert | Sauber-Ford | 1.23,201 | + 2,142 |
| 16 | 21 |  Giancarlo Fisichella | Minardi-Ford | 1.23,519 | + 2,460 |
| 17 | 18 |  Ukyo Katayama | Tyrrell-Yamaha | 1.23,599 | + 2,540 |
| 18 | 10 |  Pedro Diniz | Ligier-Mugen-Honda | 1.23,959 | + 2,900 |
| 19 | 20 |  Pedro Lamy | Minardi-Ford | 1.24,262 | + 3,203 |
| 20 | 22 |  Luca Badoer | Forti-Ford | 1.25,012 | + 3,953 |
| 21 | 16 |  Ricardo Rosset | Footwork-Hart | 1.25,193 | + 4,134 |
| 22 | 23 |  Andrea Montermini | Forti-Ford | 1.26,109 | + 5,050 |
|   |   | karsinta-aika 107% |   | 1.26,733 | + 5,674 |
Kilpailun tulokset

| Sija | Nro | Kuljettaja | Talli | Kierroksia | Aika/keskeytyssyy | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Damon Hill | Williams-Renault | 69 | 1.36.03,465 | 1 | 10 |
| 2 | 6 |  Jacques Villeneuve | Williams-Renault | 69 | + 4,183 | 2 | 6 |
| 3 | 3 |  Jean Alesi | Benetton-Renault | 69 | + 54,656 | 4 | 4 |
| 4 | 8 |  David Coulthard | McLaren-Mercedes | 69 | + 1.03,673 | 10 | 3 |
| 5 | 7 |  Mika Häkkinen | McLaren-Mercedes | 68 | + 1 krs. | 6 | 2 |
| 6 | 12 |  Martin Brundle | Jordan-Peugeot | 68 | + 1 krs. | 9 | 1 |
| 7 | 14 |  Johnny Herbert | Sauber-Ford | 68 | + 1 krs. | 15 |   |
| 8 | 21 |  Giancarlo Fisichella | Minardi-Ford | 67 | + 2 krs. | 16 |   |
| Kesk. | 20 |  Pedro Lamy | Minardi-Ford | 44 | Kolari (Brundle) | 19 |   |
| Kesk. | 22 |  Luca Badoer | Forti-Ford | 44 | Vaihdelaatikko | 20 |   |
| Kesk. | 4 |  Gerhard Berger | Benetton-Renault | 42 | Ulosajo | 7 |   |
| Kesk. | 1 |  Michael Schumacher | Ferrari | 41 | Vetoakseli | 3 |   |
| Kesk. | 9 |  Olivier Panis | Ligier-Mugen-Honda | 39 | Moottori | 11 |   |
| Kesk. | 19 |  Mika Salo | Tyrrell-Yamaha | 39 | Moottori | 14 |   |
| Kesk. | 10 |  Pedro Diniz | Ligier-Mugen-Honda | 38 | Moottori | 18 |   |
| Kesk. | 11 |  Rubens Barrichello | Jordan-Peugeot | 22 | Kytkin | 8 |   |
| Kesk. | 23 |  Andrea Montermini | Forti-Ford | 22 | Sähköt | 22 |   |
| Kesk. | 15 |  Heinz-Harald Frentzen | Sauber-Ford | 19 | Vaihdelaatikko | 12 |   |
| Kesk. | 17 |  Jos Verstappen | Footwork-Hart | 10 | Moottori | 13 |   |
| Kesk. | 16 |  Ricardo Rosset | Footwork-Hart | 6 | Kolari (Katayama) | 21 |   |
| Kesk. | 18 |  Ukyo Katayama | Tyrrell-Yamaha | 6 | Kolari (Rosset) | 17 |   |
| Kesk. | 2 |  Eddie Irvine | Ferrari | 1 | Jousitus | 5 |   |
Muuta

Nopein kierros: Jacques Villeneuve 1.21,916 (67)
Michael Schumacher starttasi kilpailuun muiden takaa, koska mekaanikot työskentelivät vielä hänen autonsa ympärillä muiden lähtiessä lämmittelykierrokselle
Muuta > Merkkipaaluja

Martin Brundlen 150. kilpailu
Mercedes saavutti 200 MM-pisteet rajan
Renault'n 80. voitto
Muuta > Johtokierrokset

| Kuljettaja | Talli | Kierrokset |
| --- | --- | --- |
|  Damon Hill | Williams-Renault | 1–27 |
|  Jacques Villeneuve | Williams-Renault | 28–35 |
|  Damon Hill | Williams-Renault | 36–69 |
Muuta > MM-tilanne -kuljettajat

|  | Sija | Kuljettaja | Talli | Pisteet |
| --- | --- | --- | --- | --- |
|  | 1. |  Damon Hill | Williams-Renault | 53 |
|  | 2. |  Jacques Villeneuve | Williams-Renault | 32 |
|  | 3. |  Michael Schumacher | Ferrari | 26 |
|  | 4. |  Jean Alesi | Benetton-Renault | 21 |
|  | 5. |  David Coulthard | McLaren-Mercedes | 13 |
|  | 6. |  Olivier Panis | Ligier-Mugen-Honda | 11 |
Muuta > Valmistajien MM-tilanne

|  | Sija | Talli | Pisteet |
| --- | --- | --- | --- |
|  | 1. |  Williams-Renault | 85 |
|  | 2. |  Ferrari | 35 |
|  | 3. |  Benetton-Renault | 28 |
|  | 4. |  McLaren-Mercedes | 23 |
|  | 5. |  Ligier-Mugen-Honda | 12 |
|  | 6. |  Sauber-Ford | 10 |
Aiheesta muualla

Kuvia kilpailusta (Arkistoitu – Internet Archive)
Formula 1 -luokan Kanadan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Mosport International Raceway (1967, 1969, 1971–1974, 1976–1977) Circuit Mont-Tremblant (1968, 1970) Circuit Gilles Villeneuve (1978–1986, 1988–2008, 2010–2019, 2022–)
Formula 1 -kausi 1996
Australia |  Brasilia |  Argentiina |  Eurooppa |  San Marino |  Monaco |  Espanja 
  Kanada |  Ranska |  Iso-Britannia |  Saksa |  Unkari |  Belgia |  Italia |  Portugali 
  Japani
SACLOS

SACLOS (lyhenne sanoista Semi-automatic command to line of sight) on yhdysvaltalainen, englanninkielinen lyhenne ja sotilaallinen erikoistermi eli puoli-automaattinen komento(ohjaus) tähtäyslinjaan. Line of sight itsessään lyhennetään muotoon LOS. Termejä käytetään ohjuksien ohjausmenetelmästä, joka lennon aikana vaatii maalin seurannan mutta ei varsinaisia ohjaustoimenpiteitä, joista huolehtii automaattinen laskin. Laskin vertailee maalin sijaintia ohjuksen sijaintiin ja antaa tarvittavat käskyt. Tiedon ohjuksen paikasta laskin saa tähtäimen optiselta ilmaisimelta, joka havaitsee ohjuksessa tarkoitusta varten olevat valosoihdut.
Dhammananda Bhikkhuni

| Dhammananda Bhikkhuni |
| --- | --- |

Henkilötiedot
Koko nimi:  Chatsumarn Kabilsingh
Syntynyt: 6. lokakuuta 1944 (ikä 80)  Bangkok, Thaimaa
Kansalaisuus:   thai
Ammatti:  professori, buddhalainen nunna
Vanhemmat:  Voramai Kabilsingh (äiti)
Lapset:  3
Muut tiedot
Uskonto:  buddhalaisuus
Lahko:  theravada
Dhammananda Bhikkhuni (s. 6. lokakuuta 1944; thaiksi ธัมมนันทา, Thammanantha) on thaimaalainen bhikkhuni, eli buddhalainen täyden luostarilupauksen antanut nunna, joka on toiminut Thaimaan ensimmäisen nunnaluostarin abbedissana.
BBC nosti Dhammanandin 100 Women -listalleen vuonna 2019.
Tausta ja varhainen elämä

Dhammananda syntyi Bangkokissa vuonna 1944 ja sai nimekseen Chatsumarn Kabilsingh. Hän varttui äitinsä kanssa, sillä isä oli mukana politiikassa, mutta ei huolehtinut perheestään.
Dhammanandan äiti, Voramai Kabilsingh, pyrki myös täyden luostarilupauksen antaneeksi nunnaksi, mutta koska ei pystynyt tähän Thaimaassa, hän matkusti Taiwaniin ja sai täyden nunnavihkimyksen mahayana-temppelissä vuonna 1971. Myös Dhammanandin isoäiti toimi ns. valkokaapuisena nunnana (thaiksi maechi) eli noudatti nunnien sääntöjä, mutta ei saanut vihkimystä.. Dhammananda alkoi opettelemaan meditaatiota äitinsä opastuksella 8-vuotiaana.
Koulutukseltaan Dhammananda on filosofian tohtori. Hän väitteli intialaisessa Magadh-yliopistossa aiheenaan buddhalaisuus.. Hän toimi apulaisprofessorina bangkokilaisessa Thammasat-yliopistossa. Dhammanandan akateeminen ura on kestänyt yli 27 vuotta ja hän on tutkinut buddhalaisuuden historiaa.
Dhammananda oli naimissa yli 30 vuotta, mutta erosi miehestään ryhtyessään nunnaksi. Hän kertoo miehen suhtautuneen asiaan oudoksuen, mutta myöhemmin löytäneen uuden naisen, minkä vuoksi Dhammanandi ei kadu päätöstään.. Parille syntyi yhteensä kolme poikaa.
Ennen nunnaksi vihkiytymistään Dhammananda oli jo kirjoittanut useita kirjoja naisten asemasta buddhalaisuudesta, minkä lisäksi hänellä oli oma samaan aiheeseen liittyvä TV-ohjelma, joka voitti useita palkintoja.
Toiminta nunnana

Vuonna 1957 Dhammanandi toimi noviisinunnana ollessaan kesälomalla koulusta. Hän kertoo, että kouluun palaaminen tuntui ahdistavalata, koska hänen piti leikata hiuksensa pois aloittaessaan noviisina..
Vuonna 2000 Dhammananda eläköityi yliopistosta ja päätti ryhtyä täyspäiväiseksi nunnaksi. Hän matkusti Sri Lankaan vuonna 2001, jossa hän sai noviisivihkimyksen ja täyden nunnan vihkimyksen vuonna 2003. Hän on Thaimaan ensimmäinen theravada-buddhalainen nunna.
Dhammananda on sanonut Buddhan olleen ensimmäinen feministinen uskonnollinen johtaja, sillä Buddhan opetusten mukaan sekä miehet että naiset voivat saavuttaa valaistumisen.
Toiminta nunnana > Nunnien asema Thaimaassa

Thaimaan väestöstä yli 95 % on buddhalaisia ja maassa arvioidaan olevan lähes 300 000 buddhalaista munkkia (bhikkhu). Naispuoliset luostarilupauksen antaneet nunnat eivät kuitenkaan ole koskaan nauttineet samanlaisesta sosiaalisesta arvostuksesta kuin miehet. Thaimaalaisten perinteiden mukaan nunna voi antaa täyden luostarilupauksen vain toisen nunnan läsnäollessa, mikä on hidastanut uusien nunnien vihkimistä.. Vuodesta 1928 asti voimassa olleiden sääntöjen mukaan munkit eivät voi vihkiä nunnia. Thaimaan ylin buddhalaisen neuvosto on sanonut asian olevan puhtaasti perinteisiin nojaava asia, ja hyväksyvänsä se, että naiset matkustavat ulkomaille saamaan nunnavihkimyksen..
Saatuan luostarivihkimyksensä Sri Lankassa Dhammananda palasi kotiin ja alkoi kampanjoida nunnien oikeuksien puolesta Thaimaassa. Vuonna 2003 thaimaalainen senaattori pyysi Dhammanandin lausuntoa raporttiin, jossa selvitettiin naisten luostarivihkimyksen vaikutuksia buddhalaisuuteen.
Valikoituja teoksia

A Comparative Study of Bhikkhunã Pàtimokkha (1981)
Buddhism and Nature Conservation (1998)
Thai Women in Buddhism (1991)
Women and Buddhism (1996)
Women in Buddhism: Questions and Answers (1998)
Nick Bollettieri

Nick Bollettieri vuonna 2006
Nicholas James "Nick" Bollettieri (31. heinäkuuta 1931 Pelham, New York – 4. joulukuuta 2022) oli yhdysvaltalainen tennisvalmentaja. Hän perusti vuonna 1978 Floridassa omaa nimeään kantavan Nick Bollettierin tennisakatemian, jossa ovat harjoitelleet muun muassa Andre Agassi, Jim Courier, Tommy Haas, Martina Hingis, Marcelo Ríos, Marija Šarapova, Monica Seles, Serena Williams ja Venus Williams.
Bollettieri valittiin Tennis Hall of Fameen vuonna 2012. Hänellä on viisi biologista lasta ja kaksi adoptiolasta Etiopiasta.
Jake Gyllenhaal

| Jake Gyllenhaal |
| --- | --- |
 Jake Gyllenhaal Hollywoodissa kesäkuussa 2019
Henkilötiedot
Koko nimi:  Jacob Benjamin Gyllenhaal
Syntynyt: 19. joulukuuta 1980 (ikä 44) Los Angeles, Kalifornia, Yhdysvallat
Ammatti:  näyttelijä, elokuvatuottaja
Sukulaiset:  Maggie Gyllenhaal (sisko)
Näyttelijä
Aktiivisena:  1991–
Merkittävät roolit:   Donnie Darko  Brokeback Mountain  Zodiac  Source Code  Vangitut  Nightcrawler  Yön eläimet  Road House 
Palkinnot
 Parhaan miessivuosan Bafta  2005 Brokeback Mountain  Parhaan miessivuosan NBR-palkinto  2005 Brokeback Mountain 
 Nimikirjoitus
Aiheesta muualla
Viralliset kotisivut
IMDb 
Elonet
Jacob Benjamin ”Jake” Gyllenhaal ['dʒɪlənhɔːl] (s. 19. joulukuuta 1980 Los Angeles, Kalifornia) on yhdysvaltalainen näyttelijä ja elokuvatuottaja. Vuonna 2005 hänet palkittiin parhaan miessivuosan Baftalla elokuvasta Brokeback Mountain, josta hän sai myös Oscar-ehdokkuuden.
Gyllenhaalin ensimmäinen pääosa oli vuoden 1999 elokuvassa Lokakuun taivas. Sitä seurasi vuonna 2001 kulttihitiksi noussut indie-elokuva Donnie Darko, jossa hän näytteli psykologisista ongelmista kärsivää nuorta. Elokuvassa näytteli myös Gyllenhaalin sisar Maggie Gyllenhaal. Vuoden 2004 menestyselokuvassa The Day After Tomorrow Gyllenhaal näytteli kataklysmisen ilmastonmuutoksen keskelle joutunutta opiskelijaa yhdessä Dennis Quaidin kanssa. Irtautuen aikaisemmista roolityypeistään Gyllenhaal esitti sen jälkeen turhautunutta Yhdysvaltain merijalkaväen sotilasta elokuvassa Merijalkaväen mies (2005). Samana vuonna hän sai kriitikoilta kiitosta puhekielisesti ”homocowboyksi” nimitetystä roolistaan kiitetyssä ja kiistellyssä elokuvassa Brokeback Mountain edesmenneen näyttelijä Heath Ledgerin kanssa.
Gyllenhaal on tukenut aktiivisesti erilaisia poliittisia ja sosiaalisia päämääriä. Hän esiintyi Rock the Vote -järjestön mainoksissa, kampanjoi Yhdysvaltain demokraattisen puolueen puolesta vuoden 2004 presidentinvaaleissa ja on tukenut ympäristöliikettä sekä American Civil Liberties Union -järjestöä.
Nuoruus

Gyllenhaal syntyi vuonna 1980 Los Angelesissa, Kaliforniassa, ohjaaja Stephen Gyllenhaalille ja tuottaja-käsikirjoittaja Naomi Fonerille (omaa sukua Achs). Hänen isosiskonsa Maggie Gyllenhaal on myös näyttelijä, ja esitti Jaken näyttelemän hahmon sisarta elokuvassa Donnie Darko. Gyllenhaalin isä, ruotsalaisen Länsi-Götanmaalta kotoisin olevan Gyllenhaal-aatelissuvun jälkeläinen, kasvatettiin swedenborgilaiseen uskoon. Hänen viimeinen Ruotsissa syntynyt esi-isänsä oli vuonna 1866 Yhdysvaltoihin muuttanut Anders Leonard Gyllenhaal. Gyllenhaalin äiti taas on venäläistä alkuperää olevasta, newyorkilaisesta juutalaisperheestä. Gyllenhaalin bar mitsva -juhlat pidettiin asunnottomien suojassa, koska hänen vanhempansa halusivat hänen olevan kiitollinen etuoikeutetusta elämäntavastaan. Gyllenhaal on sanonut pitävänsä itseään ”enemmän juutalaisena kuin minään muuna”. Gyllenhaalin vanhemmat halusivat hänelle tavallisen lapsuuden, ja hän työskenteli useita kesiä hengenpelastajana uimarannalla ja apupoikana ravintolassa.
Näyttelijän ura > Uran alku

Lapsuudessaan Gyllenhaal oli säännöllisesti tekemisissä elokuvien kanssa, sillä hänen perheellään oli vahvat siteet elokuvateollisuuteen. Hän teki debyyttinsä näyttelijänä 11-vuotiaana, Billy Crystalin poikana vuoden 1991 komediaelokuvassa Kaupunkicowboyt. Hänen vanhempansa eivät antaneet hänen esiintyä vuoden 1992 elokuvassa Mestarit, sillä se olisi vaatinut kahden kuukauden poissaolon kotoa. Seuraavina vuosina hänen vanhempansa sallivat hänen osallistua koe-esiintymisiin, mutta kielsivät säännöllisesti häntä ottamasta vastaan rooleja, joita hänelle tarjottiin. Gyllenhaal esiintyi kuitenkin isänsä elokuvissa useita kertoja. Hän näytteli vuoden 1993 elokuvassa Suljettujen ovien takana (yhdessä sisarensa Maggien kanssa), sarjan Homicide – pelon kadut jaksossa vuonna 1994 ja vuoden 1998 komediassa Homegrown – hamppukunkut. Jake ja Maggie esiintyivät yhdessä äitinsä kanssa kahdessa Food Network -televisiokanavan italialaisen ruokaohjelman Molto Marion jaksossa. Ennen viimeistä vuottaan lukiossa ainoa elokuva, jossa Gyllenhaalin sallittiin esiintyä ja joka ei ollut hänen isänsä ohjaama, oli Josh and S.A.M., vähän tunnettu lasten seikkailu.
Gyllenhaal valmistui Harvard-Westlaken koulusta Los Angelesissa vuonna 1998 ja pääsi sen jälkeen Columbian yliopistoon, jota hänen sisarensa ja äitinsä myös kävivät, opiskelemaan itämaisia uskontoja ja muun muassa kirjallisuutta. Gyllenhaal jätti opiskelunsa kahden vuoden kuluttua keskittyäkseen näyttelemiseen, mutta hän on kertonut haluavansa jossain vaiheessa suorittaa opintonsa loppuun. Gyllenhaalin ensimmäinen päärooli oli vuoden 1999 elokuvassa Lokakuun taivas, joka on Joe Johnstonin adaptaatio Homer Hickamin omaelämäkerrasta Rocket Boys. Elokuvassa hän esitti nuorta länsivirginialaista miestä, joka toivoo saavansa tiedestipendin välttyäkseen päätymästä töihin hiilikaivokseen. Elokuva tuotti 32 miljoonaa dollaria, ja sitä kuvattiin Sacramento News & Review -lehdessä Gyllenhaalin ”läpimurtoesitykseksi”.
Yksityiselämä > Perhe

Gyllenhaalin sisar Maggie on naimisissa näyttelijä Peter Sarsgaardin kanssa, joka näytteli Gyllenhaalin kanssa elokuvissa Merijalkaväen mies ja Rendition. Gyllenhaalin sisarentytär syntyi lokakuussa 2006. Jamie Lee Curtis on Jake Gyllenhaalin kummitäti, ja hän on useasti kertonut kummisetiensä olevan homopari. Gyllenhaal on itse edesmenneen Heath Ledgerin ja Michelle Williamsin tyttären (s. 2005) kummisetä. Sekä Ledger että Williams näyttelivät Gyllenhaalin kanssa Brokeback Mountainissa. Gyllenhaalin setä Anders Gyllenhaal on The Miami Herald -lehden päätoimittaja.
Yksityiselämä > Suhteet

Gyllenhaal seurusteli Rilo Kiley -yhtyeen laulajan Jenny Lewisin kanssa vuonna 2001, ja myöhemmin näyttelijä Kirsten Dunstin kanssa. Pari tapasi toisensa Maggie Gyllenhaalin kautta. Hän näytteli Dunstin kanssa elokuvassa Mona Lisa Smile. Pari aloitti seurustelun syksyllä 2002, mutta heidän raportoitiin eronneen kesällä 2004. Dunstin kanssa Gyllenhaal hankki saksanpaimenkoiran nimeltään Atticus, jonka he pelastivat losangeleslaisesta koirasuojasta. Gyllenhaalilla on myös mopsi nimeltään Boo Radley. Molemmat koirat on nimetty Harper Leen kirjoittaman romaanin Kuin surmaisi satakielen hahmojen mukaan.
Vuonna 2007 tiedotusvälineissä huhuttiin Gyllenhaalin ja hänen Rendition-elokuvan vastanäyttelijänsä Reese Witherspoonin välisestä romanssista. Witherspoon erosi miehestään Ryan Phillippestä lokakuussa 2007. Gyllenhaal ja Witherspoon esiintyivät avoimesti pariskuntana matkallaan Roomaan hieman eron jälkeen kiellettyään aikaisemmin heitä koskevat huhut. Pari erosi vuonna 2009. Tämän jälkeen Gyllenhaal seurusteli myös laulaja Taylor Swiftin kanssa.